ወዲ ትኹል፡ ናይ ባጽዕ መጥቃዕቲ ምስ ፈሸለ፤ ጀብሃ (ተሓኤ) ህዝባዊ ሓይልታት ንሰራዊት ኣብ ዘይተጸንዐ ኵናት ኣእትዩ ብናፓል ኣወዲእዎም ዝብል ጎስጓስ ኣብ ከበሳ ከካይዱ ጀሚሮም ነይሮም። ኣብዛ ደርፊ ሳሊና ኸኣ ኣነ ከይተረደኣኒ ነቲ ኹሉ ዝነበረ መስዋእቲ ተዋፋይነት ገሊጸዮ ነይረ። ኣብቲ እዋን ናይ ህዝባዊ ሓይልታት ክፍሊ ዜና ዝነበሩ ሰባት ድማ ኣብ ከበሳ 'ብስላይድ ቪድዮ' ኣሰንዮም ንህዝቢ ጎስጓስ ክገብሩ እንከለው፡ ነታ 'ሳሊና' እትብል ደርፈይ ናብ ህዝቢ የርእይዋ ነይሮም። እታ ደርፊ፡ ነቲ ሓቀኛ ምስሊ ኵናት ባጽዕ ትገልጾ ስለዝነበረት፡ ነቲ ጀብሃ ኣንጻር ህዝባዊ ሓይልታት ዝገብርዎ ዝነበሩ ጎስጓስ ክትምክቶ ክኢላ። ኣብቲ ግዜ፡ ኣብ ዛግር ዝነበሩ ሓለፍቲ ፖሎቲካዊ ቤት ጽሕፈት ስውእ ዓሊ ሰይድ ዓብደላ፡ መስፍን ሓጎስ፡ ብሬራይ፡ ሮሞዳን ኣውልያይ፡ ግጥምኻ ሒዝኻዮ ምጻእ ኢሎም ኣጸዊዖሙኒ። ምስከድኩዎም፡ 'እቲ ንመስዋእቲ ዝገልጽ ቅሉዕ ግጥሚ ሞራል ህዝቢ ክትንክፍ ስለዝኽእል፡ እቲ ንምስዋእቲ ዝግልጽ ግጥምታታ እታ ደርፊ እለዮ' ኢሎሙኒ። ነታ ደርፊ ከም ብሓዲሽ ብኸምዚ ሕጂ ዘላቶ ሰሪሐ ኣብ ዛግር ኮይነ መሊአያ። ብሓቂ እውን ብዛዕባ መስዋእቲ ድሕሪ 91 እዩ ህዝቢ ተነጊሩ። እታ ቀዳመይቲ ደርፊ ግን ኣብ ገለ ሕልፍ ሕልፍ ኢላ እንተዘይኮይኑ ኣይትስማዕን'ያ። 'እታ ዝኸበረት ፍርያተይ ንቤት ጽሕፈት ፕሬዚደንት ከም ህያብ ሂበያ' "ስምብራት ኣለም-በቃኝ ጌና ምሳይ ኣሎ” ዛንታ ኤርትራዊ ውጻእ መዓት ወዲ ትኩል ምዓስ ኢኻ ናብ ባህሊ ውድብ ተሳሒብካ?
